Miestne zastupiteľstvo mestskej časti Bratislava-Petržalka

Materiál  na  rokovanie  Miestneho zastupiteľstva 
mestskej  časti  Bratislava-Petržalka
dňa 7. apríla 2009  

Materiál číslo: 338 / 2009

K bodu: Návrh na úpravu počtu zamestnancov miestneho úradu mestskej časti  
               Bratislava-Petržalka od 1.5.2009  

Predkladá :							Návrh uznesenia : 
Milan Ftáčnik 							
starosta 							vo vnútri materiálu 

Prerokované : 
porada starostu 16.2.2009
MR 24.3.2009

Spracovateľ: 					 
Alena Briganová
Ján Kubička 
Lýdia Lackovičová 

Návrh uznesenia : 

Miestne zastupiteľstvo mestskej časti Bratislava-Petržalka                                                                 				              
s c h v a ľ u j e    
 
I.	navýšenie počtu zamestnancov miestneho úradu MČ Bratislava-Petržalka 
od 1.5.2009:
                        a) na oddelení územného konania a stavebného poriadku o 1 odborného 
                            zamestnanca, t.j. z terajších 11+1 na 12+1
                        b) na oddelení nakladania s majetkom – referát investičný o 1 zamestnanca, 
                             t.j. z terajších 1+3 na 1+4
c)	na oddelení sociálnych vecí o 2 zamestnancov, t.j. z doterajších 1+ 15
       na  1+17

II.	zníženie počtu zamestnancov na oddelení vnútornej správy a informatiky o 1 miesto upratovačky  od 1.5.2009       
                     
III.       úpravu rozpočtu, navýšenie mzdových  prostriedkov :    
 
     	 a)  v prvku 8.4.1. o 11 565,92,- €   pre UKaSP  ( v prípade úhrady podielu   
                 mestských častí Jarovce, Rusovce,  Čunovo – 9 286,76 €)     
                 z prebytku hospodárenia za rok 2008
                                                                                                                                                                       b) v prvku 2.4.11 o 11 565,92 €   pre ONsM    navýšením bežných príjmov   
                 z prebytku hospodárenia za rok 2008

                        c)   v prvku  2.4.6. oddelenie sociálnych vecí bez  navýšenia mzdových 
		      prostriedkov                                                                                                     

Dôvodová  správa

I. Oddelenie územného konania a stavebného poriadku 

Prenesením výkonu štátnej správy na obce podľa § 2 písm. e) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a zákona č. 50/1976 Zb.o územnom plánovaní a stavebnom poriadku v znení neskorších predpisov a následne uznesením mestského zastupiteľstva hlavného mesta SR Bratislavy č. 23/2003 zo dňa 6.3.2003, ktorým bol schválený návrh dodatku Štatútu hlavného mesta SR Bratislavy (prechod kompetencií stavebného úradu z hlavného mesta SR Bratislavy na mestské časti) je od. 1.5.2003 mestská časť Bratislava-Petržalka  všeobecným stavebným úradom pre katastrálne územie Petržalka. 
Zároveň  v zmysle Verejnoprávnej zmluvy o spoločnej činnosti pri plnení preneseného výkonu štátnej správy na úseku územného konania a stavebného poriadku medzi mestskými časťami Jarovce, Rusovce, Čunovo a Petržalkou, je od. 1.5.2003 stavebný úrad Petržalka aj spoločným stavebným úradom pre mestské časti Bratislava-Jarovce, Bratislava-Rusovce a Bratislava-Čunovo.
	Od zriadenia stavebného úradu na mestskej časti Bratislava-Petržalka od 1.5.2003 do 1.10.2007 mal stavebný úrad spolu 11 zamestnancov.
Z toho je 1 zamestnanec vedúci oddelenia, 1 zamestnanec má špeciálnu agendu Štátneho fondu rozvoja bývania pre celý V. okres resp. obvod (Petržalka, Jarovce, Rusovce a Čunovo) a nezabezpečuje úlohy vyplývajúce z činnosti stavebného úradu, 2 zamestnanci zabezpečujú administratívne práce – spracovanie prijatej a odoslanej pošty a archív a 7 zamestnancov s osobitnou odbornou spôsobilosťou .
Uznesením miestneho zastupiteľstva mestskej časti Bratislava-Petržalka č. 84/2007 zo dňa 25.9.2007 bola od 1. októbra 2007 schválená nová vnútorná organizačná štruktúra miestneho úradu, čo pre stavebný úrad – oddelenie územného konania a stavebného poriadku predstavuje počet 11+1 zamestnancov, ale  v priebehu roku 2007 po personálnej zmene vedúcej oddelenia stavebnému úradu bola navyše z oddelenia územného rozvoja a dopravy na stavebný úrad presunutá agenda reklamných zariadení, ktorú dovtedy  zabezpečovalo toto oddelenie 1 zamestnancom. 
V súčasnosti je na stavebnom úrade na úseku územného a stavebného konania len 8 odborných zamestnancov, tak ako v roku 2003 bez agendy reklamných zariadení. 
Aj návrh nového stavebného zákona, ktorý bol už prerokovaný v legislatívnej Rade vlády SR začiatkom februára 2009 určuje, že na území hlavného mesta bude mestská časť Bratislava-Petržalka naďalej spoločným stavebným úradom. Rovnako mestská časť Bratislava-Lamač bude spoločným stavebným úradom aj pre mestskú časť Bratislava-Devínska Nová Ves, ostatné mestské časti budú samostatnými stavebnými úradmi. Nový zákon by mal nadobudnúť platnosť aj účinnosť od januára budúceho roku.

Títo odborní zamestnanci stavebného úradu  zabezpečujú vydávanie územných rozhodnutí na umiestňovanie nových stavieb, zmien jestvujúcich stavieb – vstavby, prístavby a nadstavby, povoľovanie novostavieb, stavebných úprav v bytoch a nebytových priestoroch, odstraňovanie systémových porúch panelovej výstavby a zatepľovanie fasád hlavne bytových domov, dodatočné povolenia stavieb a ich zmien, nariadenia odstránenia stavieb, nepovolených zmien stavieb, nariadenia zabezpečovacích prác, povoľovanie a evidenciu reklamných zariadení, štatistiku, sťažnosti, informácie vypracované podľa z.č. 211/2000 Z.z. o slobodnom prístupe k informáciám, agendu priestupkov fyzických osôb a správnych deliktov právnických osôb a podnikateľov pre porušenie stavebného zákona, výkon štátneho stavebného dohľadu. Z poverenia Krajského stavebného úradu v Bratislave zabezpečujú činnosť stavebného úradu aj pre iné mestské časti, ktoré nemôžu byť stavebným úradom sami sebe ak sú stavebníkmi alebo vlastníkmi stavieb. 
Najväčší deficit je však v počte odborných zamestnancov, ktorí majú vo svojej pracovnej náplni vybavovanie návrhov a žiadostí na umiestnenie nových veľkých stavieb, aj dopravných stavieb, zmeny, dokončených stavieb, stavebné úpravy v bytoch, na zatepľovanie bytových domov a odstraňovanie systémových porúch obvodových plášťov starších panelových domov, odpájanie sa od centrálneho zdroja vykurovania, stavieb na komunikačné siete na jestvujúcich domoch  s veľkým počtom účastníkov konania. 

Špecifikom mestskej časti Bratislava-Petržalka je okrem počtu obyvateľov aj  veľký počet vlastníkov nehnuteľností, veľký počet približne rovnako starých viacpodlažných bytových domov, ktoré si vyžadujú rozsiahle opravy a stavebné úpravy, prípadne zmeny spoločných častí domu. Každá povoľovaná nadstavba alebo stavba v prieluke má veľký počet účastníkov konania, ktorými sú všetci vlastníci bytov a nebytových priestorov susediacich s povoľovanou resp. umiestňovanou stavbou. 
Zvlášť je potrebné upozorniť na to, že v dôsledku poskytovania štátnych dotácií na odstraňovanie systémových porúch panelových konštrukcií, vlastníci bytových domov využili a využívajú túto možnosť a hromadne žiadajú o povolenie predmetných stavebných úprav.
Mestská časť sa pokúšala o metodický výklad Ministerstva výstavby a regionálneho rozvoja SR a Okresného riaditeľstva Hasičského a záchranného zboru v Bratislave a hľadať cestu k tomu, aby tieto stavebné úpravy sa mohli povoliť administratívne jednoduchším spôsobom a to ohlásením stavebného úradu. Zo stanoviska citovaného ministerstva a Hasičského a záchranného zboru vyplynulo, že takáto možnosť nemôže byť pravidlom, ale len výnimkou (napr. rodinné domy a štítové steny bytových domov).
Stav agendy reklamných zariadení od presunu agendy z odd. ÚRaD je ešte rozsiahlejší, čo preukazujú zvýšené podania na umiestnenie reklamných zariadení, predĺženie platnosti jestvujúcich, dodatočné povolenie, správne delikty za porušenie stavebného zákona. Evidujeme cca 500 reklamných zariadení povolených a postupne zisťujeme ďalšie zariadenia postavené bez právoplatných povolení (povolenia nových, dodatočná legalizácia postavených zariadení, ktorým povolenie uplynulo, priestupkové konania, riešenie odvolaní voči vydaným rozhodnutiam a pokutám.
Aj keď sa nám podarilo v priebehu roku 2007 zvládnuť základnú evidenciu – pasportizáciu podľa dostupných dokladov podľa odovzdanej agendy, z dôvodu náročnosti časovej aj odbornej, ktorú si vyžaduje práca s reklamnými zariadeniami, nie je nožné 1 zamestnancom vykonávať viac miestnych ohliadok a kontrol povolených aj nepovolených reklamných zariadení, udeliť a vybrať viac pokút za porušenie zákona.
Kapacitu takmer tretiny zamestnanca si vyžaduje aj vybavovanie petícií, žiadostí o informácie a dotazy prostredníctvom elektronickej pošty (e- maily), žiadostí o rozsiahle informácie v zmysle zákona č. 211/2000 Z.z., ktoré okrem  dokladov vyžadujú aj vypracovanie odborných stanovísk.
Počas stránkových hodín v dňoch pondelok, streda a piatok zamestnanci poskytujú stavebníkom informácie a  konzultácie. 
Nedisciplinovanosťou stavebníkov, ktorí bez príslušného povolenia alebo v rozpore s ním uskutočňujú stavby, ich zmeny, umiestňovanie reklamných zariadení, terénnych úprav si vyžaduje čoraz viac výkonov štátneho stavebného dohľadu priamo na stavbách.

Na samotný výkon rozhodovacej činnosti zostávajú mimo stránkových dní prakticky 2 pracovné dni, počas ktorých  vykonávajú  zákonom predpísané miestne zisťovanie územných a stavebných konaní a štátny stavebný dohľad. Počas týchto dvoch 
dní  musia absolvovať výkon priamo na staveniskách alebo na stavbách aj v mestských častiach Jarovce, Rusovce a Čunovo, čo je aj ďalšia strata času na prepravu.
Pri súčasnom počte odborných zamestnancov a počte podaných návrhov a žiadostí nestíha sa rozhodnutím vydať povolenia nielen do 30 dní ale v mnohých prípadoch ani do 60 dní  od doručenia návrhu, nie je kapacitný ani časový priestor na výkon štátneho stavebného dohľadu, z uvedených dôvodov stavebný úrad v mnohých prípadoch upúšťa od miestnych zisťovaní. 
Nedostatok času na vybavovanie podaní vplýva aj na dôslednosť naštudovania a odborného posúdenia rozsiahlych dokumentácií, zložitých vlastníckych vzťahov, čo vedie k chybám v rozhodnutiach a môže mať za následok aj náhradu škody z titulu vydania nezákonného rozhodnutia alebo nezákonného postupu (nečinnosť stavebného úradu). 
Za daného počtu zamestnancov vedúci oddelenia nemôže garantovať, že  nenastanú situácie, pri ktorých si stavebníci budú môcť uplatňovať náhradu škody v zmysle zákona č. 514/2003 Z.z.. 
Podľa informácií z Ministerstva výstavby a regionálneho rozvoja SR, ktoré je orgánom príslušným na prijatie podnetov na náhradu škody, v poslednom období zaznamenali nárast podnetov na náhradu škody z titulu nedodržiavania zákonných lehôt pri vydávaní územných a stavebných rozhodnutí.  

O náročnosti a kvantite svedčia počty pridelených a odoslaných podaní, počty vydaných rozhodnutí a vykonaných priestupkových konaní.
Aj keď počet podaní, počty vydaných meritórnych a priebežných rozhodnutí neodzrkadľujú ich vecnú a časovú náročnosť, na každého 1 odborného zamestnanca stavebného úradu Petržalka v roku 2007 pripadlo až 400 podaní, v prepočte na počet rozhodnutí je to  120 rozhodnutí na 1 odborného zamestnanca. 
V roku 2008 bol jeden odborný zamestnanec dlhodobo PN (od 1.2. až do 31.12.2008) a na základe tejto skutočnosti pripadlo  na 1 odborného zamestnanca až 462 podaní, v prepočte na počet rozhodnutí  je to až 133 rozhodnutí na 1 odborného zamestnanca.

Podľa celoštátneho priemeru je optimálny počet 40-50 rozhodnutí na jedného odborného zamestnanca stavebného úradu  za 1 rok .

V roku 2007 bolo na spoločný stavebný úrad (za Petržalku 2710 a za mestské časti Jarovce, Rusovce a Čunovo 495) prijatých celkom 3205 podaní, odoslaných za Petržalku 6623  a celkovo vybavených 1875 spisov za mestskú časť Bratislava-Petržalka, za mestskú časť Jarovce, Rusovce a Čunovo bolo vydaných  ďalších 164 rozhodnutí. 
V roku 2008  bolo na spoločný stavebný úrad za Petržalku pridelených 2766 spisov a podaní, odoslaných 7053, bolo vydaných 683 rozhodnutí. Za rovnaké obdobie do 31.12.2008 z  Jaroviec, Rusoviec a Čunova bolo doručených   591 podaní, vybavených rozhodnutí bolo 250.
Celkom došlo na stavebný úrad v roku 2008 podaní 3357, stavebný úrad vydal  celkom 933 rozhodnutí. 
Aj toto číslo hovorí o náraste stavebných činností. Nedostatočný počet odborných zamestnancov vo vzťahu k nárastu agendy má za následok nedodržanie zákonom stanovenej lehoty, postupov – miestne zisťovanie, výkon štátneho stavebného dohľadu, vydávanie rozhodnutí v zákonom predpokladaných lehotách a tým aj nespokojnosť stavebníkov.

Prehľad  činnosti stavebného úradu v počte prijatých a
odoslaných  podaní, počet vydaných rozhodnutí za posledné 4 roky

rok	Prijaté podania (spolu Petržalka, Jarovce, Rusovce, Čunovo) - počet	Odoslaná pošta – len za Petržalku - počet	Počet vydaných rozhodnutí	Z celkového počtu na 1 odb. zamestnanca pripadá	
				podaní	rozhodnutí	
2005	2215	neevidujeme údaj	808	316	115	
2006	3389	5959	874	483	124	
2007	3205	6623	965	400	120	
2008	3357	7053	933	462	133	

V súlade so schválenými Programovými prioritami samosprávy a realizačným plánom na roky 2007 – 2010 pripravuje sa investičný rozvoj v disponibilných územiach Petržalky. 
Schválením územného plánu Hlavného mesta SR Bratislavy, územného plánu zóny územia medzi Starým a Prístavným mostom, ako aj ďalšími pripravovanými novými zmenami a aktualizáciami investori už pracujú na projektových dokumentáciách.
Je predložená žiadosť na vydanie rozhodnutia o vyžití územia ako príprava územia pre výstavbu Petržalka - Južné mesto, Petržalka City atď. Magistrát hl. m. SR Bratislavy pripravuje  štúdiu na lesopark Malý a Veľký Draždiak. Je podaný toho času návrh na územné rozhodnutia na umiestnenie stavieb a žiadosť o stavebné povolenia stavieb pozdĺž budúceho nosného dopravného systému Petržalky (napr. DOMINO Jasovská, Polyfunkčný bytový dom Topoľčianska), návrh na územné rozhodnutie a žiadosť o stavebné povolenie rozsiahlej výstavby rodinnej zástavby v Jarovciach, Čunove a v Rusovciach, žiadosť na terénne úpravy pre rekreačno-športový areál Danubia park v Čunove, dodatočná legalizácia viac ako 30 stavieb postavených bez povolenia v území záhradkárskej osady. 
	Okrem návrhov a žiadostí súkromných investorov pripravuje svoje investičné aktivity aj mestská časť Bratislava-Petržalka v súlade so schválenými Programovými prioritami samosprávy na roky 2007-2010 a plánom úloh na roky 2008-2011, o ktorých sa o  financovanie uchádza z fondov a finančných projektov EÚ. 
Pre uvedený stavebný rozvoj žiadame navýšenie  o 1 odborného  zamestnanca. 
Po takmer 2 rokov pôsobenia nového vedenia na stavebnom úrade, schválených prioritách samosprávy a hlavne veľkého stavebného rozmachu výstavby v Petržalke, Rusovciach, Jarovciach a v Čunove konštatujeme nedostatočné personálne zabezpečenie stavebného úradu, a požadujeme ako  potrebné a nevyhnutné v priebehu roku 2009  posilniť stavebný úrad min. o 1odborného zamestnanca, to je spolu na 12+1.
V záujme tvorby vyrovnaného rozpočtu, ako aj očakávaných výdajov, ktoré budú prijatím ďalších zamestnancov, predpokladáme aj vyššie príjmy zo správnych poplatkov, z udelených pokút v rámci kontrolnej činnosti a štátneho stavebného dohľadu. 
Novoprijatí zamestnanci pre schvaľovanú pracovnú pozíciu musia spĺňať kvalifikačné predpoklady vysokoškolského vzdelania stavebného smeru  resp. úplného stredného odborného  vzdelania stavebného smeru. a prax minimálne dva roky a následne odbornú spôsobilosť pre činnosť stavebného úradu 
V rozpočte mestskej časti zatiaľ neboli na tieto pracovné pozície rozpočtované mzdové prostriedky a prirodzene ani odvody z nich. Preto je súčasne so schválením zmeny organizačnej štruktúry navýšením o 1zamestnanca nevyhnutné a potrebné upraviť aj rozpočet mzdových prostriedkov a finančných odvodov. 
	Činnosť stavebného úradu neznamená len navýšenie  finančných nákladov pre mestskú časť, ale prináša aj príjmy do rozpočtu.

Príjmovú časť do rozpočtu mestskej časti Bratislava-Petržalka sa v roku 2008 na základe stáleho stavebného rozmachu a s ním súvisiacimi činnosťami stavebného úradu v oblasti  správnych poplatkov  podarilo oproti predošlému roku  zvýšiť bez zvýšenia nákladov na mzdy zamestnancov. 
Sú to správne poplatky za začatie konania na vydanie územných, stavebných a kolaudačných  rozhodnutí, povolenie zmeny v užívaní stavby, zmeny stavby pred dokončením, odstránenie stavby a zároveň  za povolenie reklamných zariadení.
Z prehľadu vyplýva nárast stavebnej činnosti nielen v mestskej časti Bratislava-Petržalka, ale aj v mestských častiach Jarovce, Rusovce a Čunovo, pre ktoré vykonáva činnosť stavebného úradu  tunajšie oddelenie územného konania a stavebného poriadku.

Uhradené správne poplatky  (v tis. Sk) za úkony vykonané stavebným úradom
Mestská časť Bratislava -	Skutočnosť 2007	Skutočnosť  2008	
Petržalka	689,360	931,300	
Čunovo	  16,500	31,800	
Jarovce	  40,200	83,900	
Rusovce	  70,800	111,400	

Pokuty ( v tis. Sk) - skutočný stav udelených a vybratých pokút k 31.12.2008 (v tis. Sk)
Mestská časť Bratislava -	Udelené do 31.12.07
(suma)	Zaplatené k 31.12.07 (suma)	Udelené k 31.12.
2008 
(suma)	Zaplatené
k 31.12.08 
za predošlé. roky
(suma)	Zaplatené k 31.12.08 
za rok 2008 (suma)	Zaplatené k 31.12.
2008  celkom
(suma)	
Petržalka	1325	1286	4100     	    216        	1075 	   1291	
Čunovo	0	0	    55                  	0	     55       	55	
Jarovce	   220	      20	  170  	       0 	   160  	     160 	
Rusovce	0	0	  200       	       0 	    57	       57 	

Za porušenie ustanovení stavebného zákona spoločný stavebný úrad ukladá pokuty, ktorých výšku nevieme dopredu odhadnúť.
Za rok 2008 boli stavebným úradom právoplatné vyrubené pokuty vo výške 4 100 tis. Sk, avšak skutočný príjem z pokút k 31.12.2008 bol vo výške 1 291 tis. Sk.  
Neuhradené - nevymožené pohľadávky vymáha  pre mestskú časť súdny exekútor.

Pre porovnanie prikladáme orientačný prehľad niektorých stavebných úradov v Bratislave. 

Orientačný prehľad s porovnaním niektorých  mestských častí Bratislavy za rok 2007
Bratislava -mestská časť	Počet odborných zamestnan-cov stavebného úradu	Počet vydaných prvostup-ňových rozhodnutí v roku 2007	Počet podaní v roku 2007 	Počet obyvateľov	Rozloha
mestskej časti	
Petržalka	8	801	2710	117 227	28,7 km2	
Jarovce	/	52	  155	    1 199	21,3 km2	
Rusovce	/	90	  249	    1 922	25,6 km2	
Čunovo	/	22	    91	       911	18,6 km2	
Petržalka spolu 	8	965	3205	121 259	94,2 km2	
Rača	5			  22 201	23,6 km2	
Vajnory	3 		  195	    4 464	13,5 .km2	
Ružinov	13	1120	5969 v tom sú aj ohlásenia stav. úprav a drob. stavieb	  70 004	39,7 km2	
Nové Mesto	12 	  511	2307	  37 418	37,5 km2	
Staré Mesto	14	1011	1780	  44 798	  9,6 km2	

Poznámka: 
Stavebné úrady nie sú jednotné v činnosti, ktorú zabezpečujú. V tabuľke sú čiastočne vyselektované počty odborných pracovníkov, nie je v tom  zarátaný ŠFRB, súpisné čísla, činnosť špeciálneho stavebného úradu.

Starosta mestskej časti Bratislava-Petržalka uskutočnil rokovanie so starostami mestských častí Bratislava-Jarovce, Bratislava-Rusovce a Bratislava-Čunovo s cieľom požiadať ich o možnosť spolupodieľať sa na financovaní 1 novoprijatého zamestnanca. Oslovil ich oficiálne aj listom, v ktorom vyčíslil podiel jednotlivých mestských častí na financovaní tohoto zamestnanca. Oficiálne stanoviská mestských častí predložia starostovia do 3.4.2009 (predbežný súhlas dali na spomínanom stretnutí) .

II. Oddelenie nakladania s majetkom – referát investičný 

Uznesením miestneho zastupiteľstva mestskej časti Bratislava-Petržalka č. 84/2007 zo dňa 25.9.2007 bola od 1. októbra 2007 schválená vnútorná organizácia miestneho úradu na počet 148 zamestnancov. Uznesením č. 133/2007 z 18.12.2007 bolo schválené zvýšenie počtu zamestnancov o dvoch zo 148 na 150 a to za oddelenie bytové o jedného zamestnanca a za oddelenie finančné o jedného zamestnanca.
Dňa 1.1.2008 nadobudol účinnosť organizačný poriadok mestskej časti Bratislava-Petržalka, podľa ktorého v oddelení nakladania s majetkom začlenený referát investičný v počte 1 + 3 zamestnanci. Činnosť investičného referátu je uvedená nasledovne :
- zabezpečuje komplexnú prípravu a realizáciu stavieb financovaných z rozpočtu mestskej časti,
- zabezpečuje investičnú činnosť v štádiu prípravy a realizácie objektov alebo častí stavieb pozemných komunikácií,
- vykonáva kontrolu a zabezpečuje opravy a údržbu komunikácií III. a IV. triedy,
- zabezpečuje opravy a údržbu dopravného značenia na komunikáciách III. a IV. triedy ,
- zabezpečuje odťahovanie starých motorových vozidiel z komunikácií zverených do správy mestskej časti, 
- zabezpečuje realizáciu vyhradených parkovacích státí,
- zabezpečuje údržbu cyklistických trás a ich značenia,
- zabezpečuje údržbu informačného orientačného systému,
- zodpovedá za vianočné osvetlenie mestskej časti, 
- zabezpečuje údržbu a prevádzkovanie polievacích vodovodov a fontán v správe mestskej časti, 
- zabezpečuje činnosť štábu zimnej služby, vykonáva kontroly zimnej údržby.

Po vytvorení investičného referátu, pri výkone všetkých od jeho zamestnancov požadovaných prác sme zistili, že  rozsah a obsah zadávaných úloh výrazne prevyšuje požiadavky stanovené pri organizačných zmenách. K zameraniu na opravy a údržbu, k čomu bol referát zriadený, pribúdajú aj požiadavky na nové investície a to od vyhľadania zámeru, cez zabezpečenie projektu, potrebných povolení až po vlastnú realizáciu. Pri súčasnom rozsahu požadovaných prác nie je časový priestor na vykonávanie kontrol dodávateľa, využitia a použitia zverených prostriedkov, práce na prespektívnych procesoch. Spravované oblasti   mestskej časti Bratislava –Petržalka sú rozdelené medzi zamestnancov referátu a to vrátane vedúcej. Objem a rozsah požadovaných prác je v takom veľkom rozsahu, že je v záujme ich zabezpečenia je potrebné prijať na tento referát minimálne jedného až dvoch nových zamestnancov s kvalifikáciou stavebného inžiniera so zameraním na dopravné stavby s viacročnou praxou a zamestnanca s oprávnením na výkon stavebného dozoru. Okrem podieľania sa na časti terajších úloh by bolo ich využitie predovšetkým v časti príprav a hlavne realizácie nových veľkých akcií, ako je napr. prestavba a rekonštrukcia DOS na byty, revitalizácia Vlasteneckého námestia, Nobelovo námestie a ďalších pripravovaných. Vzhľadom na rozsah, objem a závažnosť ďalších pripravovaných akcií je dôležité zvážiť aj to, či nezmeniť organizačnú štruktúru úradu tak, aby doterajší investičný referát mal na starosti iba údržbu a opravy, t.j. to na čo bol zriadený. Jeho začlenenie do oddelenia nakladania s majetkom tomu aj zodpovedá. Pre nové aktivity vyčleniť z odborných zamestnancov samostatný útvar, ktorý by zabezpečoval nové akcie komplexne, t.j. od vzniku zámeru – myšlienky až po úplnú realizáciu a odovzdanie na zaradenie do majetku mestskej časti.  

V súčasnom období štyria zamestnanci referátu investičného vrátane jeho vedúcej vykonávajú nasledovné činnosti :
-	zabezpečenie projektovej dokumentácie na pripravované investičné akcie – zabezpečenie podkladov, obhliadky, predbežné rokovanie s projektantom, zabezpečenie predprípravných geodetických prác – zameranie, zverejnenie ponukového konania na výber projektanta, zabezpečenie podpisu zmluvy, prípadné priebežné konzultácie s projektantom, prevzatie a kontrola projektovej dokumentácie, fakturácia
-	komplexná príprava a realizácia stavieb financovaných z rozpočtu mestskej  časti, predpríprava (napr. vyhľadávanie lokalít vhodných pre výstavbu nových parkovísk, predloženie návrhu na posúdenie do komisie RFSD, odd. ÚRaD..., návrhy finančného zabezpečenia – vypracovanie programových listov, predpokladané náklady, zistenie napojení budúcich stavieb na inžinierske siete), spolupráca s oddeleniami MÚ (ÚRaD, ref. SMM, podnikateľských činností, školstvo,...), zabezpečenie majetkových pomerov (v spolupráci so SMM – zverenie pozemkov, nájomné zmluvy),  zakreslenia inžinierskych sietí (návšteva cca 15 organizácií), prerokovanie v komisiách, podávanie informácií o stave prípravy diela, zabezpečenie projektovej dokumentácie, zaslanie a kompletizácia žiadostí o stanoviská k PD dotknutým organizáciám v stavebnom konaní, vybavenie územného rozhodnutia a stavebného povolenia, výberové konanie na dodávateľa, zabezpečenie zmluvy o dielo resp. objednávky, zabezpečenie vytýčenia dotknutých inžinierskych sietí (dohodnutie termínov, objednávka, kontrola v teréne, fakturácia), riešenie prípadných nezrovnalostí, prebratie a kontrola vykonaných prác (potreba pracovníka na referáte s oprávnením na výkon stavebného dozoru), fakturácia, zabezpečenie porealizačného zamerania a geometrických plánov, zápis do digitálnej mapy na Magistráte hl. m. SR BA, zápis o odovzdaní a prevzatí stavby do majetku mestskej časti, kontrola správnosti zaradenia všetkých finančných prostriedkov, odovzdanie stavby.
V rámci uvedenej investičnej činnosti rieši referát investičný v súčasnosti výstavbu nových parkovacích miest, komunikačných plôch (schody Chorvátske rameno), nových chodníkov, rekonštrukcie terás (terasa Rovniankova...) a objektov, prestavby (DOS Medveďovej), športové zariadenia (ihrisko Holíčska), revitalizáciu námestí (Vlastenecké a Nobelovo námestie), v budúcnosti by mal zabezpečovať prípravu a realizáciu nových  stavieb, ktoré sú zahrnuté v programových prioritách mestskej časti. 
-	kontroly komunikácií III. a IV. triedy zverených do správy mestskej časti Bratislava-Petržalka, kontroly dopravného značenia a zariadení na týchto komunikáciách, ktoré vyplývajú správcovi komunikácií zo zákona minimálne 2x do roka. Vykonávanie kontrolných komplexných obhliadok, fotodokumentácia, vyhotovenie zápisov z obhliadok, evidencia a aktualizácia pasportu v programe Autocad – evidencia dopravného značenia a zmien, zákres poškodení na komunikáciách, dokreslenie nových stavieb.
-	lokálne obhliadky podľa potreby (promptné riešenie poškodení a porúch nahlásených občanmi, organizáciami - e-mailom, telefonicky, listami)
-	zabezpečenie opráv komunikácií a dopravného značenia a dopravných zariadení (kolov, zábradlí, dopravných prahov), príprava podkladov a vyhotovenie objednávok na konkrétne opravy, komunikácia s dodávateľmi, riešenie prípadných problémov pri dodávke, preberanie realizovaných opráv, opravy v pasporte, fakturácia
-	nahlasovanie závad v kompetencii Magistrátu hl. m. SR BA – odstúpenie korešpondencie, kontrola realizácie opráv.
-	zabezpečenie realizácie nového dopravného značenia, dopravných zábran (kolov, zábradlia) a spomaľovacích dopravných prahov. Na základe rozhodnutí Dopravnej komisie Magistrátu hl.m. SR Bratislava (rozhodnutia doručené z odd. ÚRaD, niektoré vybavované tiež investičným referátom – návrh značenia, vyhotovenie situácií v programe Autocad, odsúhlasenie v Dopravnej komisii) vystavenie objednávky, zabezpečenie realizácie značenia, kontrola osadenia, zakreslenie zmeny do pasportu, fakturácia 
-	zabezpečenie čistenia, opráv a osadenia chýbajúcich dažďových vpustov na zverených komunikáciách, v roku 2008 aj na terasách bytových domov v správe Bytového podniku. Zabezpečenie osadenia chýbajúcich poklopov v zeleni, ak nie je možné zistiť správcu. Vedenie pasportu daždových vpustov na zverených komunikáciách. Obhliadky v teréne – kontrola upchatých vpustov, určenie miesta chýbajúcich poklopov na základe nahlásenia, obstaranie dodávateľa, príprava podkladov a vyhotovenie objednávky, kontrola realizácie v teréne, fakturácia. 
-	spoplatnené vyhradené parkovanie na základe novely VZN z júna 2008. Vystavenie objednávok na základe dokladu o zaplatení poplatku, prevzatie vykonaných prác, evidencia v programe Excel, sledovanie termínov platnosti, vedenie pasportu, riešenie nezrovnalostí (chyby v pasporte, opravy nesprávneho umiestnenia, obhliadky v teréne, zabezpečenie potrebných orezov kríkov, riešenie reklamácií a urgencií samotných majiteľov VP, doriešenie vodorovného značenia, konzultácia s odd. ÚRaD), fakturácia. V budúcnosti priebežná kontrola a opravy poškodeného značenia resp. obnova vodorovného značenia  
-	zabezpečenie realizácie vyhradených parkovaní pre osoby so zníženou schopnosťou pohybu a orientácie. Vystavenie objednávok na základe dokladu o zaplatení finančnej čiastky za realizáciu parkovacieho miesta, prevzatie vykonaných prác, evidencia v programe Excel, vedenie pasportu, riešenie nezrovnalostí v spolupráci s ÚRaD, zaistenie nápravy pri sporných rozhodnutiach, fakturácia. 
-	výber dodávateľov na údržbu a opravy – oslovenie, resp. vypísanie ponukového konania, vyhodnotenie, zabezpečenie zmluvy o dielo (napr. komplikovaná príprava výberu dodávateľa dopravného značenia na rok 2009 z dôvodu nárastu realizácie dopravného značenia plateným vyhradeným parkovaním – podlimitná metóda verejného obstarávania: výpočet prepokladanej hodnoty, t.j. konkrétneho počtu konkrétnych značiek na rok 2009, určenie kritérií, návrh zmluvy ...)
-	zjednosmernenie komunikácií. Výber lokalít z projektovej dokumentácie „Zmena organizácie dopravy“ z roku 2000, obhliadka v teréne. Predloženie návrhu odd. ÚRaD, a RFSD, výber projektanta, zadanie vypracovania podrobnej projektovej dokumentácie s odsúhlasením v Dopravnej komisii Magistrátu hl.m. SR BA, výber dodávateľa na realizáciu, objednávka, zabezpečenie realizácie (v spolupráci s Mestskou políciou – odstránenie zaparkovaných vozidiel), kontrola realizácie, fakturácia.
-	bezbariérové priechody. Vyhľadanie vhodných lokalít na realizáciu (komunikácia s ostatnými oddeleniami o požiadavkách občanov, obhliadka v teréne), návrh bezbariérovej úpravy v programe Autocad, výber dodávateľa na realizáciu, zákres, prípadne zabezpečenie vytýčenia inžinierskych sietí, kontrola realizácie, fakturácia.   
-	obhliadky a pasportizácia terás v správe mestskej časti (správcom je Bytový podnik), fotodokumentácia, popis závad, zháňanie dodávateľa na opravu schodov a komunikačných plôch na terasy, zabezpečenie statického posúdenia funkčnosti, zabezpečenie opráv. Spolupráca so SMM pri zisťovaní pozemkov -  skutkových a majetkových pomerov terás, ich prístupových schodov a rámp
-	vedenie evidencie a zabezpečenie odťahu starých vozidiel. Vypracovanie trasy obhliadky a príprava jednotlivých výziev na základe zistenia starého vozidla (spolupráca s občanmi, MsP, obhliadky). V prípade ak poznáme staré EČ vozidla treba požiadať písomnou formou o lustráciu, t.j. meno a adresu majiteľa príslušný dopravný inšpektorát. Obhliadka v teréne s  vylepením výzvy a fotodokumentáciou – 30 dňová lehota. Spracovanie agendy a v prípade, ak poznáme majiteľa starého vozidla zaslanie upozornenia priamo na jeho zistenú adresu. Po 30 dňovej lehote kontrolná obhliadka v teréne, v prípade, že majitelia neuposlúchnu výzvu, písomnou formou informovať firmu AUTO-AZ o type a umiestení vozidla a dohodnúť termín odťahu. Zabezpečenie odťahu vozidiel s firmou AUTO-AZ priamo v teréne s vystavením fotodokumentácie odťahovaného vozidla a protokolom o odstránení vozidla, následné upovedomenie písomnou formou o odťahu majiteľa vozidla (v prípade, že je zistený), Magistrát hl.mesta SR - oddelenie životného prostredia, Obvodný úrad životného prostredia a Slovenskú inšpekciu životného prostredia. Vedenie pasportu a evidencia v programe Excel. 
Okrem vozidiel, na ktoré sa vzťahuje Zákon č. 223/2001 Z.z. o odpadoch sa na nás obracajú občania s požiadavkou odstránenia vozidiel s platným EČ, ktoré je aktívne v evidencii vozidiel, avšak vyzerá ako vrak alebo je dlhodobe odstavené na verejnom priestranstve. Mestská časť takéto vozidlá nemôže odtiahnuť, ani riešiť v zmysle zákona o odpadoch. Lustráciou na dopravnom inšpektoráte sa snažíme zistiť majiteľa takéhoto vozidla a písomnou formou ho upozorniť na stav vozidla. (obhliadka v teréne s fotodokumentáciou). V prípade, že sa stav vozidla po kontrolnej obhliadke po 30 dňoch nezmenil, požiadame o preverenie technického stavu a prípadné vyradenie z evidencie písomnou formou Obvodný úrad dopravy.
-	zabezpečenie opráv a údržby informačného orientačného systému v mestskej časti – obhliadky, pasportizácia jestvujúceho stavu, oslovenie možných dodávateľov, príprava štúdie na komplexnú obnovu a doplnenie informačného systému
-	zabezpečenie činnosti štábu zimnej služby. Vypracovanie kompletného zoznamu správcov bytových domov v Petržalke podľa ulíc a vchodov. Pred zimnou sezónou: odoslanie žiadostí na cca 70 správcov o aktualizáciu zoznamu, konzultácia so správcami, opravy, urgencia odpovedí. Práca s autocadom (zakreslenie presného územia na ktorom daný správca vykonáva zimnú údržbu). Práca s excelom (zoznam objektov v správe jednotlivých správcov, aktualizácia správcov objektov). Ak ostane v zozname bytový dom bez určenia správcu, je potrebný výjazd a konzultácia s obyvateľmi bytového domu. Spracovanie materiálov od VPS, BP a Magistrátu – predloženie operačného plánu zimnej údržby, predkladanie informácií, vypracovanie dekrétov pre štáb zimnej služby, aktualizácia kontaktov. Počas zimného obdobia: sledovanie správ o počasí, záznamy do denníku, vykonávanie obhliadok zameraných na kontrolu čistenia komunikácií a chodníkov, riešenie nedostatkov a sťažností na neodhrnutý/neposypaný chodník/komunikáciu. Po ukončení zimnej služby: spracovanie materiálov do Miestneho zastupiteľstva - dôvodová správa, informácia o priebehu zimnej služby, vyhodnotenie. Spracovanie informácií pre Krajský úrad životného prostredia o množstve použitého posypového materiálu. 
-	zabezpečenie montáže, prevádzky a demontáže Vianočného osvetlenia v mestskej časti.  Kontakt s dodávateľom, vypracovanie zmluvy o dielo, kontrola umiestnenia a funkčnosti vianočného osvetlenia, účasť pri osvetlení vianočných stromčekov, fakturácia. 
-	zabezpečenie prevádzky polievacích vodovodov, fontány v Sade J. Kráľa a pitných fontánok. Zabezpečenie pravidelného spúšťania a údržby ponorných čerpadiel v čerpacích staniciach polievacích vodovodov, kontrola mesačných výkazov prác, fakturácia, zabezpečenie výroby a dopĺňania odcudzených poklopov šácht polievacích vodovodov (objednávky na základe kontroly v teréne), zabezpečenie havarijných opráv (prasknuté potrubie, poškodenie...). Zabezpečenie prevádzky, údržby a opráv fontány v Sade J. Kráľa každoročne od mája do polovice októbra, kontrola mesačných výkazov prác. Zabezpečenie  prevádzky, údržby a opráv pitných fontánok v Sade J. Kráľa a na Petržalskom korze každoročne od mája do polovice októbra. Zabezpečenie pravidelných predpísaných kontrol a revízií elektrických zariadení a tlakových nádob v čerpacích staniciach polievacích vodovodov. kontrola a fakturácia odberu pitnej vody z pitných fontánok.
-	zabezpečenie agendy súvisiacej s fakturáciou a rozpočtom. Spracovanie faktúr – kontrola, zápisy, fotokópie príslušných dokladov k faktúram, priebežné kontroly čerpania rozpočtu, spracovanie vlastného zoznamu čerpania rozpočtu (excel) pre nepresné údaje programu finančnej kontroly. Návrh rozpočtu, interaktívna tvorba rozpočtu na jednotlivé položky, komentár, programové rozpočtovanie, priebežné informácie o plnení rozpočtu, vypracovanie polročných a koncoročných rozborov.  
-	práce naviac - vybavovanie korešpondencie, telefonátov a emailov, ktoré nepatria do kompetencie referátu - poruchy verejného osvetlenia nahlasované občanmi, vykonanie kontrolnej obhliadky, nahlásenie porúch firme Siemens, kontrola nápravy v teréne, riešenie žiadostí o dobudovanie verejného osvetlenia. Zabezpečenie chýbajúcich poklopov na kanalizácii alebo vodomerných šachtách, ktoré nie sú v správe mestskej časti (zistenie správcov, resp. zabezpečenie osadenia nových poklopov). Zabezpečenie opráv mimo rozsahu činnosti (oprava osvetlenia v podchode pod Panónskou cestou, oprava zastávky MHD budovanej v rámci Petržalského korza)
-	poskytovanie informácií občanom, ostatným oddeleniam, Magistrátu hl. m. SR BA
-	vybavovanie poistných udalostí a krádeží - obhliadky, predvolania na políciu, riešenie v škodovej komisii... 
-	archivácia dokumentov referátu investičného
-	zabezpečenie vedenia spisovej služby (denné vybavovanie došlej a odoslanej pošty)

III. Oddelenie vnútornej správy a informatiky

Na oddelení VSaI odišla na vlastnú žiadosť upratovačka. Uvedené pracovné miesto po zvážení navrhujeme zrušiť – znížiť počet zamestnancov o 1, činnosť budú vykonávať ostatné upratovačky prerozdelením práce.  

IV. Oddelenie sociálnych vecí 

	Dňa 30.3.2009 sa sukutočnila porada k uplatňovaniu zákona 448/2008 Z.z. o sociálnych službách, ktorú zvolala námestníčka primátora pani A. Dyttertová, za účasti starostov mestských častí a vedúcich oddelení sociálnych vecí. 
	Na tejto porade bolo dohodnuté, že lekárska posudková služba a sociálna posudková služba bude od 1.5.2009 vykonávaná na úrovni mestských častí. Lekárska posudková služba bude spoločná pre mestské časti  Petržalka, Jarovce, Rusovce a Čunovo a na jej financovaní sa budú jednotlivé mestské časti  podieľať podľa počtu obyvateľov. Sociálna posudková služba bude zabezpečovaná každou mestskou časťou samostatne. 
Do 30.3.2009 bolo na magistrát doručených 380 žiadostí o posúdenie odkázanosti na sociálnu službu a z poznatkov magistrátu vyplýva, že v meste bude potrebné vytvoriť cca 5 posudkových tímov, (1 lekár, 2 posudkoví sociálni zamestnanci) .
	Záznam z porady bude predložený poslancom do konca týždňa, t.j. do 3.4.2009.
	Financovanie týchto nových výkonov – zmluvného lekára, lekársku posudkovú službu a 2 novonavrhovaných zamestnancov pre sociálnu posudkovú službu bude zabezpečené z rozpočtu mestskej časti a refundované v plnom rozsahu v zmysle Memoranda o spolupráci pri riešení dopadov finančnej a hospodárskej krízy pre slovenskú spoločnosť medzi Vládou SR a ZMOS.